Αγδίνες Ευβοίας

Οι Αγδίνες (ή Αγδινοί) είναι  χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Αρτεμισίου, του δήμου Ιστιαίας-Αιδηψού, της περιφερειακής ενότητας (τέως νομού) Ευβοίας, στην περιφέρεια Στερεάς Ελλάδας, σύμφωνα με το πρόγραμμα Καλλικράτης.https://www.statistics.gr/2011-census-pop-houshttps://www.eetaa.gr/metaboles/oikmet_details.php?id=11281 Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Ιστιαίας του νομού Ευβοίας, στο γεωγραφικό διαμέρισμα Στερεάς Ελλάδας.ΠΛ 1:116ΠΛΜ 1:368

Γεωγραφικά στοιχεία
Οι Αγδίνες είναι χωριό στο βόρειο τμήμα της Εύβοιας, στις βόρειες απολήξεις του όρους Ξηρού και πάνω από τον μικρό ποταμό Κάλα (Ξηριά) σε μέσο σταθμικό υψόμετρο 380. Ο οικισμός απέχει περίπου 114 χλμ. ΒΔ. της Χαλκίδας. Η τοπική κοινότητα είναι χαρακτηρισμένες ως αγροτικός ημιορεινός οικισμός, με έκταση 10,893 χμ² (2011).Εκδόσεις «Ελλάδα»«Διακοπές», σ. 787, 789Δομή 1:128Google Earth

 Απογραφές πληθυσμού 
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός199121020011902011164
+Πραγματικός (de facto) ΈτοςΠληθυσμός196128619712261981249199121620011902011164

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Αρτεμισίων του νομού Ευβοίας. Το 1919 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αγδινών και προσαρτήθηκε στον δήμο Αρτεμισίου. Με το ΦΕΚ 87Α - 07/06/2010 αποσπάστηκε από τον δήμο Αρτεμισίου και προσαρτήθηκε στον δήμο Ιστιαίας-Αιδηψού.

Ονομασία
Υπάρχουν δύο εκδοχές για το όνομα του χωριού: σύμφωνα με την πρώτη, η ονομασία είναι παράφραση του ρήματος αγναντεύω, λόγω της θέσης του χωριού και τη δυνατότητα να αγναντεύει κάποιος μακριά και προς όλες τις διευθύνσεις. Σύμφωνα με την άλλη -και πιθανότερη- εκδοχή, η ονομασία προέρχεται από κάποιον Αϊγκτίν Αγά, έναν από τους ιδιοκτήτες της περιοχής. Πάντως, η ονομασία του χωριού μετά την τουρκοκρατία και μετά την απελευθέρωση της Εύβοιας, είχε μικρές διαφοροποιήσεις. Επί τουρκοκρατίας ονομαζόταν Άγδινος, ενώ ο   Ραγκαβής αναφέρεται στο χωριό με το όνομα Άγδινον. Τέλος σε κείμενο του 1836 βρίσκουμε τις Αγδίνες και ως Ογδίνους.https://www.voriaevia.net/αγδίνες/

Αξιοθέατα
 Ο ναός του Αγίου Ιωάννη Θεολόγου στο βοριοκεντρικό τμήμα του οικισμού
 Ο μεταβυζαντινός ναός της Αγίας Τριάδας, μέσα στο δάσος της περιοχής
 Η εγκατελειμμένη βρύση και το τουρκικό σπίτι από την εποχή τηςΤουρκοκρατίας 
 Ο καταρράκτης στη θέση Κρέμασι ή Κρέμαση, εξαιρετικής ομορφιάς

Οι Αγδίνες, όπως και όλα τα χωριά της περιοχής υπέστησαν μεγάλες καταστροφές από την πυρκαγιά της Β. Εύβοιας, τον Αύγουστο του 2021.

https://www.ertnews.gr/eidiseis/ellada/eyvoia-neo-metopo-pros-aidipso-ekkenoseis-se-monastiri-kai-kataskinosi/

Παραπομπές

Πηγές
 Εγκυκλοπαίδεια Πάπυρος Λαρούς Μπριτάνικα, 1978, 2006
 Εγκυκλοπαίδεια Πάπυρος Λαρούς, εκδ. 1963
 Εγκυκλοπαίδεια Δομή, 2002-4
 Περιοδικό «Διακοπές», εκδ. Δ.Ο.Λ.,  2010
 Οργανισμός εκδόσεων «Ελλάδα», χάρτες (Βαρελάς)
 Google Earth
 eetaa.gr

Εξωτερικοί σύνδεσμοι

 agdines.gr
 http://mia-matia-ston-ilio.blogspot.gr/2013/08/blog-post.html

Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού